OpenLLM-France/wikimedia huggingface dataset:
# Operación Concha

Operación Concha 2017ko Antonio Cuadri andaluziar zinema zuzendariaren filma da, Abra Produccionesek ekoiztua. Donostiako Zinemaldian girotutako iruzur-komedia da.

## Sinopsia

Oharra: Atal honek istorio osoa edo amaiera argitzen du.
Marcos Ruiz de Aldazábal, eskrupulurik gabeko enpresaria, porrot egin duen ekoiztetxe baten buru da. Etsi-etsian eta dirurik gabe, Marcosek eta bere taldeak plan bat antolatuko dute inbertitzaile milioidun bati iruzur egiteko.

## Aktoreak

* Jordi Mollà
* Karra Elejalde: Marcos Ruiz de Aldazábal
* Unax Ugalde
* Ramon Agirre
* Bárbara Goenaga
* Bárbara Mori
* Mara Escalante
* Alosian Vivancos

## Erreferentziak

* ↑ «'Operación Concha', rodada en Donostia, se estrenará en cines en septiembre» Diario Vasco 2017-6-30.
* ↑ www.sansebastianfestival.com

## Kanpo estekak

* Datuak: Q39938713
# Operación H

Operación H Nestor Basterretxeak 1963an eginiko film laburra da. X Filmsek ekoiztutako lan esperimentala izan zen.

## Erreferentziak

* ↑ macba.cat

## Kanpo estekak

* Artikulua imdb.com
* Datuak: Q12265195
# Opera bufo

Opera bufoa, Opera komikoa edo Irri opera (italieraz: Opera buffa) gai komikoa edo arina duen opera da.

## Historia

Opera bufoa XVII. mendean, Italian, opera serioen ekitaldien artean jotzen ziren intermezzo eta interludioetatik sortu zen. Bi pertsonaia talde biltzen zituen: bata, bost gizonezkok eta emakumezkok osatzen zuten; eta bestea, maitale bikote batek edo gehiagok. Elkarrizketak kantatzen ziren.

## Obra ezagunenak

Opera bufo ezagunenak dira, besteak beste, Pergolesiren La serva padrona (1733) eta Maestro di capella (1732-1734), generoari hasiera eman ziotenak; geroagokoak dira Mozarten Figaroren ezteiak (1786) eta Così fan tutte (1790); Rossiniren Sevillako bizargina (1816), Donizettiren Maitasunaren elixirra (1832) eta Don Pasquale (1843) eta Maurice Ravelen L'Heure espagnole (1917).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/8/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus gainera

* Opera bouffon
* Opéra bouffe

## Kanpo estekak

* Datuak: Q208080
# Operation Petticoat

Operation Petticoat (euskaraz: «Petticoat operazioa») 1959ko komedia filma da, Bigarren Mundu Gerran girotutakoa, Blake Edwards estatubatuar zinemagileak zuzendu zuena. Cary Grant, Tony Curtis eta Dina Merrill izan ziren antzezle nagusiak.
Paul King, Joseph B. Stone, Stanley J. Shapiro eta Maurice Richlinek idatzitako gidoia Oscar sarirako izendatua izan zen. Henry Mancini ez zen kredituetan agertu, soinu banda David Rosek eta biek ondu bazuten ere.

## Argumentua

Oharra: Atal honek istorio osoa edo amaiera argitzen du.
Bigarren Mundu Gerra (1939-1945), Pazifikoko Frontea. Matt T. Sherman kapitaina eta Nicholas Holden lehen ofiziala buru duen USS Tigerfish itsaspekoak hainbat abentura eta gorabehera izango ditu. Itsaspekoan AEBetako Itsas Armadako erizain talde bat hartzen dutelarik, tentsioa piztuko da emakumeen eta marinel zakarren artean, eta zenbait pasarte xelebre sortuko.

## Aktoreak

* Cary Grant : Matt T. Sherman, korbeta kapitaina (gerora almirante ordea)
* Tony Curtis : Nicholas Holden, bigarren teniente ofiziala (gerora kapitaina)
* Joan O'Brien : Dolores Crandall erizaina
* Dina Merrill : Barbara Duran erizaina
* Gene Evans : Molumphry, makinen burua
* Dick Sargent : Stovall entseina
* Virginia Gregg : Edna Heywood erizaina
* Robert F. Simon : J.B. Henderson kapitaina
* Robert Gist : Watson tenientea
* Gavin MacLeod : Ernest Hunkle
* George Dunn : «Profeta»
* Dick Crockett : Harmon
* Madlyn Rhue : Reid erizaina
* Marion Ross : Colfax erizaina
* Clarence Lung : Ramon Gillardo sarjentua
* Frankie Darro : Dooley botikako bigarrente agentea
* Tony Pastor Jr. : Fox
* Robert F. Hoy : Reiner
* Nicky Blair : Kraus itsasgizona
* John W. Morley : Williams
* Arthur O'Connell : Sam Tostin, makinetako bigarren burua
* Alan Scott : Suntsiketetako bigarrena

## Iruditegia

* Dina Merrill, Cary Grant eta Robert Gist aktoreak.
* Marion Ross, Madlyn Rhue eta Virginia Gregg aktoreak.

## Kanpo estekak

* Operation Petticoat filmaren iragarkia ikusgai. Youtube.com (Ingelesez)
* Operation Petticoat filma osoa ingelesez ikusgai. Youtube.com (Ingelesez)
* Operation Petticoat filmaren IMDBko fitxa irakurgai (Ingelesez)
* Datuak: Q699717
* Multimedia: Operation Petticoat / Q699717
# Operazio-arte

Teoria militarrean, operazio-artea (errusierazko оперативное искусство edo operazio-gerra hitzetik ekarria) edo gerra-maila operazionala taktiken xehetasunak estrategiaren helburuekin lotzen dituen aginte-maila adierazten du.
AEBetako doktrina militar bateratuan, operazio-artea "komandanteen eta estatu nagusiaren ikuspegi kognitiboa da – Haien trebetasun, ezagutza, esperientzia, sormen eta judizioaren laguntzarekin –, indar militarrak antolatzeko eta erabiltzeko estrategiak, kanpainak eta operazioak garatzeko, helburuak, formak eta bitartekoak integratuz". Arte operazionala bere irismen politiko-militarraren arabera definitzen da, ez indarraren tamainaren, operazio-eskalaren edo ahalegin-mailaren arabera. Era berean, arte operazionalak teoria eta trebetasunak ematen ditu, eta maila operazionalak doktrina-egitura eta -prozesua ahalbidetzen ditu.
Operazio-artea funtsezko lau elementuz arduratzen da: denbora, espazioa, bitartekoak eta helburua. Tropen zuzendaritza eta baliabideen esleipena (mugatuak) (besteak beste) bezalako bitartekoen bidez, operazio-arteak helburu politikoak lortzea du helburu, botere militarraren sorkuntza eta aplikazio optimoak (edo ia optimoak, gutxienez) sortzen baititu. Adibidez, proposamenak sor daitezke defentsa-egiturak non eraiki, zenbat, zer motatakoak eta zenbat tropek tripulatuak; lider garrantzitsuek proposamen bat onar dezakete edo haien iruzkinen arabera berregin. XX. mendean zehar, operazioen ikerketan sortu zen eremua loratu egin zen logistika hobetzeko eta erabakiak hartzeko ahalegin militarren ondorioz. Operazio-artea taktika-maila txikienaren (gudu-zelaian edo handik gertu borroka-indarrak antolatzea eta erabiltzea) eta estrategia-maila gorenaren (maila altuko eta epe luzeko antzerki-operazioen alderdiak eta gobernuaren lidergoa barne hartzen dituena) artean dago. Sobietar Batasuna izan zen pentsamendu militarraren hirugarren maila hori ofizialki bereizi zuen lehen herrialdea, bere indar armatuek 1920ko eta 1930eko hamarkadetan garatu eta Bigarren Mundu Gerran erabili zuten operazio nagusien teoria militarraren zati gisa sartu zenean.

## Erreferentziak

* ↑ Elhuyar Hiztegia
* ↑ Richard Simpkin, Race to the Swift: Thoughts on Twenty-First Century Warfare, Brassey's, 2000 24. orr.
* ↑ (Ingelesez) Department of the Army. (2012ko maiatza). Army Doctrine Reference Publication (ADRP) 5-0, The Operations Process. Washington, DC: Government Printing Office, 2–4 or..
* ↑ Simpkin, Richard E.. (1987). Deep battle: The brainchild of Marshal Tuchachevskii. Londres: Bassey's Defence Publishers, 24 or. ISBN 0-08-031193-8..

## Kanpo estekak

* Datuak: Q2287072
# Operación ¡bomba!

Operación ¡bomba! Francisco Ibáñez kataluniar komikigilearen pertsonaiarik ezagunenak diren Mortadelo eta Filemonen abentura bat da.

## Istorioa

Mortadelok eta Filemonek Raf el espiazador delakoa hiriko zenbait tokitan jartzen ari den bonbak aurkitu eta suntsitu beharko dituzte. Bonba horiek kamuflatuta daude, eta aurkitzeko modu bakarra eztanda egin aurretik egiten duten burrunba bat da.

## Kanpo estekak

* Datuak: Q3726605
# Operaren Lagunen Bilboko Elkartea

Operaren Lagunen Bilboko Elkartea edo OLBE —gaztelaniazko ABAO siglez ere ezaguna— operaren mundua bilbotarren artean herritar talde batek 1952an sortutako elkartea da.
Urtero opera denboraldia antolatzen dute, 46 urtez Coliseo Albia antzokian, eta 1990eko hamarkadaren amaieratik Euskalduna Jauregian.

## Babesleak

Elkarteak, administrazioen eta enpresa pribatuen dohaintzak jasotzen ditu, eta horrez gain, opera emanaldietarako sarrerekin lortzen du finantzaketa.

## Erreferentziak

* ↑ Berria. [#4806 Estilo Liburua. .

## Kanpo estekak

* OLBEren webgune ofiziala.
* Datuak: Q12265196
# Operation Crossbow (filma)

Operation Crossbow edota The Great Spy Mission (euskaraz Crossbow Operazioa edota Espioi Misio Handia), 1965eko Michael Anderson ingeles zinema zuzendariaren espioitza eta gerra film bat da. Bigarren Mundu Gerran jazotako Crossbow operazioan (1943-1945) oinarritua dago. Sophia Loren, George Peppard, Trevor Howard, John Mills, Richard Johnson eta Tom Courtenay aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Bigarren Mundu Gerran (1939-1945) zehar, aliatuen indarretako komando sekretu bati alemaniar ingeniariak misil berri eta boteretsu bat garatzen ari diren lantegi bat topatzeko ardura eman zaio. Komando honetako kide bat lantegian infiltratzea lortu du.

## Aktoreak

* George Peppard: John Curtis tenientea
* Trevor Howard: Lindemann irakaslea
* John Mills: Boyd jenerala
* Sophia Loren: Nora
* Richard Johnson: Duncan Sandys
* Tom Courtenay: Robert Henshaw
* Jeremy Kemp: Phil Bradley
* Anthony Quayle: Bamford
* Lilli Palmer: Frieda
* Paul Henreid: Ziemann jenerala
* Helmut Dantine: Linz jenerala
* Barbara Rütting: Hannah Reitsch
* Richard Todd: Kendall komandantea
* Sylvia Syms: Constance Babington Smith
* John Fraser: tenientea Kenny
* Maurice Denham: RAFeko ofiziala
* Patrick Wymark: Winston Churchill lehen ministroa
* Wolf Frees: Alemaniar polizia inspektorea
* Moray Watson as Colonel Kenneth Post
* Richard Wattis: Sir Charles Sims
* Allan Cuthbertson: Alemaniar teknikari aztertzailea
* Karel Štěpánek: Hoffer irakaslea
* George Mikell: Alemaniar ofiziala
* Ferdy Mayne: Alemaniar ofiziala
* Anton Diffring: SS Sturmbannfuhrer (krediturik gabe)
* Philip Madoc: Alemaniar polizia ofiziala (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q924090
# Operation Stealth

Operation Stealth, AEBetan James Bond 007: The Stealth Affair, 1990eko Delphine Software International bideo-joko enpresaren abentura grafiko bat da. Nagusiki Paul Cuisset (programatu) eta Jean Baudlot (soinua) programatzaileek burutu zuten.
James Bond britainiar agentea eta bere filmeen nolabaiteko parodia jokoa da, halere AEBetan James Bond bera balitz bezala merkaturatu zen, nahiz eta benetazkoak MI6 britainiar zerbitzuarentzat lan egin eta joko honetakoak CIArentzat.

## Argumentua

John Glames (AEBetan James Bond), CIAko agenteari lapurtu berri duten F-19 teknologia goreneko hegazkina berreskuratzeko ardura eman diote, horretarako Latinoamerikako herrialde batera bidaliko dute.

## Kanpo estekak

* Abentura grafiko osoa ikusgai (Ingelesez)
* Datuak: Q2026413
# Apoarmatu korrontezale

Apoarmatu korrontezale (Mauremys caspica) Iberiar Penintsulako zati handi batean, Jugoslavia ohian, Bulgariako hegoaldean, Afrikako ipar-mendebaldean eta Asiako hego-mendebaldean ere bizi den ur gezatako dortoka da.

## Itxura

Apoarmatu korrontezalearen oskol zapala 20 cm ingurukoa da. Oskol hori adarkizko plakez osaturik dago bizkarrezur-ornoei eta saihetsei lotuta. Korrontezale gazteak gila nabarmena du oskolean eta helduen kasuan, oskolaren atzealdean. Halaber, oskolean plaka inginalak dituzte eta ale askok, algen infekzioren batek eraginda, higadurak dituzte. Lepradunak esaten zaie gaitz horrek batzuetan plaken erorketak eragiten dituela eta. Helduek ia orbanik gabeko kolorazio arre grisaxka edota berdexka dute buru eta alde dortsalean eta horixka azpialdean. Lepoan eta aurreko hanketan, berriz, laranja koloreko lerroak dituzte.

## Ohiturak

Bere izenak dioen bezala, apoarmatu hau ur mugikorretan bizi ohi da, baina baita zingira eta putzuetan ere aurkitzen dugu. Ehiztari fina, hortzik gabeko mokoaz baliatuz arrainak, anfibioak eta uretako ornogabeak harrapatzen ditu. Batzuetan hildako arrain edo bestelako sarraskiak eta landarez ere elikatzen da.
Ibai ertzean eguzkia hartzea gogoko du. Oso lotsatia denez edozein arrisku baten aurrean oso azkar uretan murgiltzen da.

## Ugalketa

Udaberri hasieran arrak eta emeak uretan parekatzen dira. Udaberri bukaeran edo udan, emeak ibai-bazterrean zulo bat egiten du eta bertan 5-10 arrautza erruten ditu. Erruketa kontu handiz lurrez estaltzen du. Aste batzuk pasa ondoren 3 cm inguruko luzerako kumeek arrautzaren oskola puskatzen dute.
Animalia hauen bizitza luzea izaten da. Batzuk 70 urte betetzera hel daitezke, baina batezbestekoa askoz ere txikiagoa da, 25 urte ingurukoa edo. Neguan normalki lokazpean gordetzen dira.

## Ikus, gainera

* Apoarmatu istilzalea

## Kanpo estekak

* Apoarmatu korrontezale
* Datuak: Q848321
* Multimedia: Mauremys caspica / Q848321
* Espezieak: Mauremys caspica
# Apocalipse nos Trópicos

Apocalipse nos Trópicos 2024ko Petra Costa brasildar zinema zuzendariaren film dokumentala da.

## Sinopsia

Oharra: Atal honek istorio osoa edo amaiera argitzen du.
Ebanjeliko ugarik otoitz egiten dute Jesusek esku har dezan, eta Amazonian, berriz, COVIDaren milaka biktima hobi komunetan lurperatzen dituzte. Bolsonaroren aldeko samalda batek hiru botereen jauregiak inbaditzen ditu esku-hartze militar baten alde. Telebistako ebanjelistek aberastasuna eta zoriona agintzen dute mundu honetan, baldin eta jarraitzaileek boterea hartzen laguntzen badiete.

## Erreferentziak

* ↑ sansebastianfestival.com

## Kanpo estekak

* Datuak: Q129108397
# Apoarmatu diamantedun

Apoarmatu diamanteduna (Malaclemys terrapin) Malaclemys generoko animalia da. Narrastien barruko Emydidae familian sailkatuta dago.

## Erreferentziak

* ↑ The Species 2000 and ITIS Catalogue of Life

## Ikus, gainera

* Malaclemys
* Emydidae

## Kanpo estekak

* TIGR Reptile Database in Species 2000 and ITIS Catalogue of Life: 2011 Annual Checklist
* Datuak: Q569170
* Multimedia: Malaclemys terrapin / Q569170
* Espezieak: Malaclemys terrapin
# Apoastro

Apoastroa edo apoapsia bere erdigunetik urrunen dagoen orbita eliptiko baten puntua da.
Orbitetan beti dago primario izeneko masa handiagoko gorputz bat, honen inguruan sekundario izeneko beste batek orbitatzen duelarik. Apoastroa edo apoapsia, primarioa eta sekundarioa elkarrengandik urrunen dauden orbitako puntua da.
Eguzkiaren kasuan, afelio deritzo, Lurraren kasuan apogeo, eta, Ilargiaren kasuan, jada zentzurik ez duen modu batean, aposelenio, baina beste kasu guztietan apoastro deritzo.
Qren bidez irudikatzen da. a batez besteko distantzia eta e eszentrikotasuna baldin bada:
$Q=a(1+e)$
Soilik orbita eliptikoetan du zentzua, eta, Keplerren bigarren legeak dioen bezala, planetaren traslazio abiadura txikiena da apoastroan.
Primarioa eta sekundarioaren arteko distantziarik txikienari periastro edo periapsi deritzo, eta orbita mota orotan existitzen da.
# Apoblepta

Apoblepta Crambidae familiako tximeleta genero bat da. Bere espezie tipoa Apoblepta epicharis da.

## Espezieak

| Espeziea | Irudia | Egoera |
| Apoblepta epicharis | | daturik gabe |

## Kanpo estekak

* Datuak: Q4780058
* Espezieak: Apoblepta
# Ariane

Ariane Europan sorturiko transbordadore espaziala da, satelite artifizialak (telekomunikazioetarakoak batik bat) espaziora bidaltzeko erabilia. Frantziak bultzatu zuen gehienbat proiektua, herrialde horrexek baitzeukan sateliteak espaziora bidaltzeko behar hainbateko azpiegitura.
Diamant izeneko transbordadoreak izan ziren Frantziak egin zituen lehenbizikoak, 1965ean, eta hamar satelite zientifiko espazioratu zituzten 1976 bitartean. Frantziako Espazio Agentzia (CNES, 1962an sortua) arduratzen zen proiektuaz. Urte horretan sortu zen Europako Transbordadoreen Garapenerako Erakundea (ELDO), Europa transbordadorea (Diamant baino indartsuagoa) egiteko asmoz. 1973an utzi zuten bertan behera proiektua, batere sateliterik espazioratu gabe, eta sakabanatu egin zen ELDO.
Frantziak, orduan, beste proiektu bat proposatu zien europar bazkideei: Ariane. Onartu egin zen proiektua (1973), eta horrela, Ariane izan zen Europako Espazio Agentzia berriaren programa nagusia. Amerikarrenak eta errusiarrenak ez bezala, Ariane proiektuak helburu komertziala zuen, hots, orbita geoegonkorrean (ekuatoretik 200 kilometrora, gune hurbilenean, eta 36.000 kilometrora, urrunenean) jartzea sateliteak. 1979ko abenduaren 25ean espazioratu zen, Kouruko zentro espazialetik, lehenbiziko Arianea. Arrakasta tekniko, industrial eta komertzial handia izan zuen Ariane proiektuak, eta 1979ko abendutik 1996ko apirila arte 85 jaurtiketa egin ziren, horietarik 77 arrakastatsuak. Jaurtiketa bakoitzaren kostua 100-150 milioi dolar inguru zen. Ameriketako Estatu Batuei aurrea hartu zien Europak, Arianeri esker, satelite komertzialen espazioratzeari zegokionez. Estatubatuarrek, izan ere, kohete astronautez gidatuetan jarriak zituzten sateliteak jaurtitzeko esperantzak, baina porrot egin zuen proiektuak. Bestalde, elkarte pribatu bat (Arianespace) arduratu izan da 1997az geroztik Arianeren kudeaketa eta komertzializazioaz, eta agentzia publikoek baino emaitza hobeak lortu ditu arlo horietan ere. Atsekaberik ere eragin du, ordea, proiektuak: 1996ko ekainaren 4an airean lehertu zen Ariane-5aren kohete esperimentala, gidaritza-sistemaren akatsen bat zela medio, 37 segundoko hegaldia egin eta gero.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q131535
* Multimedia: Ariane (rocket) / Q131535
# Arian Salimi

Arian Salimi (persieraz: آرین سلیمی‎, Kermanxah, 2003ko abenduaren 16a) irandar taekwondolaria da. 2024ko Parisko Olinpiar Jokoetan urrezko domina eskuratu zuen 80 kg-tik gorako kategorian.

## Ibilbidea

2022ko Asiako Jokoetan txapeldunordea izan zen eta hurrengo urteko munduko txapelketan brontzezko domina irabazi zuen.
2024an Parisen egin zuen debut olinpikoa eta finalean Caden Cunningham britainiarra garaituta urrezko domina eskuratu zuen.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2024 | Paris Frantzia | 01 ! | +80 kg |
| Munduko Txapelketa ||||
| Urtea | Lekua | Domina | Kategoria |
| 2023 | Baku Azerbaijan | 03 ! | –87 kg |
| Asiako Jokoak ||||
| Urtea | Lekua | Domina | Kategoria |
| 2022 | Hangzhou Txina | 02 ! | +80 kg |
| Asiako Txapelketa ||||
| Urtea | Lekua | Domina | Kategoria |
| 2024 | Da Nang Vietnam | 01 ! | +87 kg |

## Erreferentziak

* ↑ «OCA » Iran’s Arian Salimi wins taekwondo gold on Olympic debut» oca.asia (Noiz kontsultatua: 2024-08-21).
* ↑ (Ingelesez) «Iran's Arian Salimi snaches bronze in world taekwondo in Baku» Mehr News Agency 2023-05-31 (Noiz kontsultatua: 2024-08-21).
* ↑ (Gaztelaniaz) «Kermanshahíes dan cálida bienvenida a su medallista de oro en JJOO» IRNA Español 2024-08-15 (Noiz kontsultatua: 2024-08-21).

## Kanpo estekak

* Datuak: Q118917574
* Multimedia: Arian Salimi / Q118917574
# Ariana Grande

Ariana Grande-Butera (Boca Raton, Florida, AEB, 1993ko ekainaren 26a), Ariana Grande izenaz ezaguna, estatubatuar abeslari, aktore eta kanta-idazlea da.
Irabazi duen sarien artean hauek aurkitzen dira: Grammy Award, Brit Award bat, bi Billboard Music Awards, hiru American Music Awards, hiru MTV Europe Music Awards eta bost MTV Video Music Awards. Munduko pop artista ezagunenetako bat bihurtu da.

## Biografia

Nickelodeon telebista katean eginiko Victorious eta Sam & Cat telesailek ospea eman zioten 2010eko hamarkadan eta, azkenaldian, abeslari ibilbidean murgilduta izan da. 2013an Ariana Grandek lehenengo albuma kaleratu zuen, Yours Truly. 2014. urtean, aldiz, My Everything atera zuen eta gaur egun arte argitaratu duen azken lana 2016 urteko Dangerous Woman da.
Grande Billboard Hot 1oo zerrendako lehen hamar postuen artean bere bost album nagusietako abestiak izan dituen historiako lehen emakumezko artista da

## Manchesterreko erasoa

2017ko maiatzaren 22an Manchester hirian eman zuen kontzertuan eraso suizida bat jasan zuen eta 20 ikusletatik gora hil ziren.
Hilabete bat eta gero gutxi gorabehera, One love Manchester izeneko beste kontzertu bat egin zuen hiri horretan eta irabazitako diru guztia erasoaren biktimentzat eta horien familientzat joan zen. Kontzertu honetan Justin Bieber, Miley Cyrus eta beste hainbat abeslarik parte hartu zuten eta milloika euro jaso zituzten..

## Diskografia

* Yours Truly (2013)
* My Everything (2014)
* Dangerous Woman (2016)
* Sweettener (2018)
* Thank U, next (2019)
* Positions (2020)
* Eternal Sunshine (2024)

## Erreferentziak

* ↑ Sheets, Connor Adams (2013ko urriaren 6a). "Who Is Ariana? All About Ariana Grande, Leader of the Arianators". International Business Times. 2015.02.17
* ↑ Brillion Williams (2015eko urtarrilaren 22a). "Ariana Grande to Be Headlining NBA All-Star Show". Billboard. 2015.02.17
* ↑ Gary Trust (2014ko azaroaren 5a). "Taylor Swift's "Shake It Off" returns to number 1 on the Hot 100". Billboard. 2015.02.17
* ↑ (Ingelesez) «Ariana Grande Achieves First Billboard Hot 100 No. 1 as 'Thank U, Next' Debuts on Top» Billboard (Noiz kontsultatua: 2021-07-01).
* ↑ «Ariana Grande Manchester Concert Explosion: Shock, Chaos on the Ground During Aftermath» Billboard (Noiz kontsultatua: 2017-05-23).

## Kanpo estekak

* Ariana Granderen webgune ofiziala (Ingelesez)
* Datuak: Q151892
* Multimedia: Ariana Grande / Q151892
# Ariana DeBose

Ariana DeBose (Wilmington, 1991ko ekainaren 25a) estatubatuar aktorea, dantzaria eta abeslaria da. 2021eko West Side Story filmagatik Taldeko emakumezko aktore onenaren Oscar saria irabazi zuen.
2009an, So You Think You Can Dance dantza lehiaketan egin zuen lehen agerpena telebistan. Broadwayen 2011an debutatu zuen, Bring It On: The Musical antzezlanean. Motown: The Musical (2013) eta Pippin (2013) musikaletan egin zuen lan hurrengo. 2015etik 2016ra, The Bullet papera antzeztu zuen Lin-Manuel Mirandaren Hamilton antzezlanean, eta 2016tik 2017ra Jane izan zen A Bronx Tale musikalan. Summer: The Donna Summer Musical antzezlanagatik Tony sari bat irabazi zuen.
The Prom (2020) filmean eta Schmigadoon! (2021) telesailan ere aritu da.

## Filmografia

Taula honetan ikus daitezke film bakoitzaren zuzendaria, enpresa ekoizlea eta beste izenburuak (gaztelaniaz, frantsesez):
| Urtea | Filma | Zuzendaria | Ekoizlea | Izenburuak (es,fr) |
| 0 | House of Spoils | -- | -- | |
| 2020 | The Prom | Ryan Murphy | -- | |
| 2021 | Hamilton | Thomas Kail | -- | |
| 2021 | West Side Story | Steven Spielberg | Amblin Entertainment | |
| 2023 | Poolman | Chris Pine | -- | |
| 2024 | My Ex-Friend's Wedding | Kay Cannon | -- | |
| 2024 | Kraven the Hunter | J. C. Chandor | Sony Pictures | gaztelaniaz: Kraven el Cazador frantsesez: Kraven le chasseur |
| 2024 | I.S.S. | Gabriela Cowperthwaite | LD Entertainment | |
| 2024 | Argylle | Matthew Vaughn | Marv Studios | |

## Kanpo estekak

* Datuak: Q27733932
* Multimedia: Ariana DeBose / Q27733932